Para outras páxinas con títulos homónimos véxase: Bando.

**Santa Eulalia de Bando** é unha parroquia que se localiza no concello de Santiago de Compostela. Segundo o IGE en 2018 tiña 941 habitantes (524 mulleres e 417 homes) distribuídos en 7 entidades de poboación, o que supón unha diminución en relación ao ano 1999 cando tiña 1 022 habitantes.

Xeografía
---------

É unha parroquia de perfil irregular de montes suaves como o Monte do Gozo. Nesta parroquia nace o río Sar.

En Bando están situadas as instalacións da Televisión de Galicia, da Televisión Española en Galicia e da Radio Galega, amais do refuxio municipal de animais.

Historia
--------

No *Diccionario geográfico-estadístico-histórico de España y sus posesiones de Ultramar* de Pascual Madoz, indícase:

> 
> 
> BANDO (STA. EULALIA DE): freg. na prov. d'A Coruña (10 leg.), dioc. e part. xud. de Santiago (1), e conc. de Conxo: SIT. a un lado do camiño carreteiro de Lugo a Santiago nunha chaira ben ventilada, o seu CLIMA é temperado e san; comprende os l. de Bando de Abaixo, Bando de Arriba, Pousada e Godos, San Marcos e Zaramacedo, que reúnen 29 CASAS de pouca altura e mesquiña distribución interior. A igr. parr. (Sata. Eulalia), está servida por 1 curato de oposición, que se provía polo extinguido most. bieito de San Martiño da c. de Santiago; o cemiterio atópase no adro da igr. pero non prexudica á saúde pública; o TERM. esténdese a 1 leg. de N. ao S. e pouco menos L. ao O.: confina polo N. con San Paio de Sabugueira; ao L. con Santa Baia de Vigo e Santa María de Lamas; polo S. con San Martiño de Aríns; e polo O. con San Fiz de Fóra de Santiago; o TERREO participa de monte escaso de arboredo, e de 70 fan. destinadas ao cultivo, e fertilizadas por 2 regatos que deben a súa orixe ás fontes que nacen no mesmo termo; os CAMIÑOS son locais e maos, pero ligan co que dixemos cruza de Lugo a Santiago; na adm. desta c. recibe o CORREO tres veces á semana; PROD.: trigo, maínzo, patacas, poucos legumes, combustible e pastos; cría gando vacún, lanar, cabalar e de cerda; e caza de perdices, lebres, coellos, xabarís, lobos e raposos; IND.: a agrícola, 4 muíños fariñeiros e o carboneo; concorren co sobrante das súas colleitas, a caza, carbón e leña aos mercados de Santiago; POBO.: 28 vec. 170 alm.: CONTR. co seu concello. (V.).
> 
>

Patrimonio
----------

Destaca a existencia de significativas mostras de patrimonio prehistórico, como o Castro de Bando ou o Dolmen de Zaramacedo.

Pola parroquia pasa o Camiño Francés, a ruta principal do Camiño de Santiago, nunha das súas últimas partes. Dende o Monte do Gozo, no lugar de San Marcos, tradicionalmente se podían enxergar por vez primeira as torres da catedral. Actualmente existe unha capela adicada a San Marcos, un monumento en homenaxe á visita de Xoán Paulo II e un complexo de albergues de peregrinos. Tamén hai neste recinto un auditorio ao aire libre, onde se celebran concertos, coma os do festival O Son do Camiño.

Lugares e parroquias
--------------------

### Lugares de Bando

| Lugares da parroquia de Bando no concello de Santiago de Compostela |  |
| --- | --- |
| Bando de Abaixo | Bando de Arriba | O Castro | Pousada | San Marcos | Zaramacedo |

### Parroquias de Santiago de Compostela

| Galicia | Provincia da Coruña | Parroquias de Santiago de Compostela |  |
| --- | --- |
| Aríns (San Martiño) | Bando (Santa Eulalia) | A Barciela (Santo André) | Busto (San Pedro) | O Carballal (San Xulián) | O Castiñeiriño (Nosa Señora de Fátima) | Cesar (Santa María) | Conxo (Santa María) | O Eixo (San Cristovo) | A Enfesta (San Cristovo) | Fecha (San Xoán) | Figueiras (Santa María) | Grixoa (Santa María) | Laraño (San Martiño) | Marantes (San Vicente) | Marrozos (Santa María) | Nemenzo (Santa Cristina) | A Peregrina (Santa María) | Sabugueira (San Paio) | San Caetano (Santiago) | San Lázaro (Santiago) | San Paio (Santiago) | Santa Cristina de Fecha (Santa Cristina) | Santiago de Compostela | Sar (Santa María) | Verdía (Santa Mariña) | Vidán (Divino Salvador) | Villestro (Santa María) | Vista Alegre (San Xoán) |

Notas
-----

1. 1 2 3  DECRETO 189/2003, do 6 de febreiro, polo que se aproba o nomenclátor correspondente ás entidades de poboación da provincia da Coruña.
2. ↑  Madoz, Pascual (1845). "BANDO". *Diccionario geográfico-estadístico-histórico de España y sus posesiones de Ultramar* (en castelán) **I**. Madrid. p. 98.
3. ↑  «*Conjo*» no orixinal.
4. ↑  «*Bando de Abajo, Bando de Arriba, Pousada y Godos, San Márcos y Zarramacedo*» no orixinal.
5. ↑  «*Benitino*» no orixinal.
6. ↑  «*San Martín*» no orixinal.
7. ↑  «*San Pelayo de Sabugueira*» no orixinal.
8. ↑  «*Santa Eulalia de Vigo y Santa Maria de Lama*» no orixinal.
9. ↑  «*San Martin de Arines*» no orixinal.
10. ↑  «*San Felix de Afuera de Santiago*» no orixinal.

Véxase tamén
------------

### Outros artigos

* Lugares de Santiago de Compostela

|  |  |
| --- | --- |
| Control de autoridades | 
* Wd: Q11186461
* código INE: 15078020000

 |